|  |  |
| --- | --- |
|  | **BUDAPESTI MŰSZAKI ÉS GAZDASÁGTUDOMÁNYI EGYETEM**  **ÉPÍTÉSZMÉRNÖKI KAR** |

TANTÁRGYI ADATLAP

1. Tantárgyleírás

# Alapadatok

## Tantárgy neve (magyarul, angolul)

Városi táj / Kert- és tájtervezés az építészet perspektívájában ● Urban Landscape / Garden and Landscape Design in the Perspective of Architecture

## Azonosító (tantárgykód)

BMEEPUIQ705

## A tantárgy jellege

kontaktórával rendelkező tanegység

## Kurzustípusok és óraszámok

|  |  |  |
| --- | --- | --- |
| kurzustípus | heti óraszám | jelleg |
| előadás (elmélet) | 2 | önálló |
| gyakorlat | 1 | – |
| laboratóriumi gyakorlat | – | – |

## Tanulmányi teljesítményértékelés (minőségi értékelés) típusa

félévközi érdemjegy (f)

## Kreditszám

3

## Tantárgyfelelős

|  |  |
| --- | --- |
| neve: | Wettstein Domonkos PhD  egyetemi adjunktus  wettstein.domonkos@epk.bme.hu |
| beosztása: |
| elérhetősége: |

## Tantárgyat gondozó oktatási szervezeti egység

Urbanisztika Tanszék

## A tantárgy weblapja

www.urbanisztika.bme.hu

## A tantárgy oktatásának nyelve

magyar és angol

## A tantárgy tantervi szerepe, ajánlott féléve

Kötelezően választható az alábbi képzéseken:

#### 3N-M0 ● Építészmérnöki nappali osztatlan mesterképzés magyar nyelven ● Város/építészet specializáció ● 7-9. félév

#### 3N-ME ● Építész nappali mesterképzés magyar nyelven ● Város/építészet specializáció ● 1-3. félév

#### 3N-M0 ● Építészmérnöki nappali osztatlan mesterképzés magyar nyelven ● Forma és szerkezet specializáció ● 7-9. félév

#### 3N-ME ● Építész nappali mesterképzés magyar nyelven ● Forma és szerkezet specializáció ● 1-3. félév

#### 3N-M0 ● Építészmérnöki nappali osztatlan mesterképzés magyar nyelven ● Építőművészeti specializáció ● 7-9. félév

#### 3N-ME ● Építész nappali mesterképzés magyar nyelven ● Építőművészeti specializáció ● 1-3. félév

#### 3NAM0 ● Építészmérnöki nappali osztatlan mesterképzés, angol nyelven ● specializáció

Választható az alábbi képzésen:

#### 3N-M0 ● Építészmérnöki nappali osztatlan mesterképzés magyar nyelven

#### 3N-ME ● Építész nappali mesterképzés magyar nyelven

#### 3NAM0 ● Építészmérnöki nappali osztatlan mesterképzés, angol nyelven

#### **3NAME** ● Építész mesterképzési szak, angol nyelven

## Közvetlen előkövetelmények

### Erős előkövetelmény:

#### —

### Gyenge előkövetelmény:

#### —

### Párhuzamos előkövetelmény:

#### —

### Kizáró feltétel (nem vehető fel a tantárgy, ha korábban teljesítette az alábbi tantárgyak vagy tantárgycsoportok bármelyikét):

#### —

## A tantárgyleírás érvényessége

Jóváhagyta az Építészmérnöki Kar Tanácsa, érvényesség kezdete 2022. március 30.

# Célkitűzések és tanulási eredmények

## Célkitűzések

A városi táj interdiszciplináris elméleti fogalom, amelyben az építészeti és városépítészeti megközelítésekkel szoros szimbiózisban a táj-, szabadtér-, és kertépítészet koncepciói is megjelennek. A fogalom interdiszciplináris értelmezései épp ezért elsősorban a szakmaközi párbeszédben, az eltérő pozíciók és víziók összevetéséből bonthatóak ki. A tantárgy célja a városi táj fogalmának komplex értelmezése, az építészeti, városépítészeti és a társdiszciplínák koncepciói közti kapcsolatkeresés. A tantárgy több léptékszintet átfogó metodikájában a városi táj értelmezését egyszerre ökológiai és közösségi kérdésként vizsgálja.

A félév során a meghívott szakági előadókkal folytatott szakmaközi párbeszédre, az urbanizált táj elméleti és gyakorlati problémáira, valamint közös helyszínbejárásokra helyezzük a hangsúlyt. A háromkredites kurzus alkalmai három szakaszból épülnek fel. Az események első harmadában a meghívott előadók problémafelvetései indítják el a közös diskurzust. A különböző szakterületek képviselőivel lehetőség nyílik az építészet nézőpontjait a kert-, szabadtér- és tájtervezés koncepcióival összevetni. Esetenként az órákat helyszínbejárásokkal, dendrológiai arborétum sétával összekapcsolva tartjuk meg. A felvezető előadásokat, helyszínbejárásokat a hallgatókkal közös vita helyzetek követik, amelyekre a hallgatók is rövid prezentációkkal, problémafelvetésekkel készülnek, előre megbeszélt beosztásban és tematikus bontásban. Az óra utolsó harmadában a féléves kultivációs feladatok csoportos konzultációja zajlik.

A kurzus tematikája a tájelmélet modelljeként is felfogható “pozíciók, víziók, koncepciók” hármasa mentén elemzi az átalakulást, amely fogalmak révén az eltérő diszciplínák (tájépítész, kerttervező, városépítész, építész stb) nézőpontjaiból vizsgálhatók az urbanizált táj és a városias környezetben megjelenő zöldfelületek, kertek, parkok problémái. A kortárs kertművészeti és tájépítészeti projekteket meghívott előadók mutatják be különös tekintettel az alkotómunka során szerzett gyakorlati tapasztalataikra.

A tantárgy mottója a hallgatók aktív részvételét is feltételezi, az előadások témájához kapcsolódva a félév során lehetőség van a felvetett táji problémák egyéni elemzéseinek prezentálására. Az alkalmak törzsét a közös beszélgetések, a témák kapcsán felmerülő eltérő nézőpontok megvitatása alakítja.

A közös munkát a féléves feladat is támogatja: a hallgatói csoportok a városi táj egy-egy pixelszerű felületének átértelmezésével foglalkoznak. A kultivációs gyakorlat célja a zöldfelületek koncepcionális értelmezésének és a valós helyszínen a társadalmi részvétel lehetőségeinek a vizsgálata. A feladatot a félév során csoportos konzultációk során alakítjuk ki, majd a félév végén a csoportok közös prezentációs eseményen mutatják be a projektek eredményeit.

## Tanulási eredmények

A tantárgy sikeres teljesítésével elsajátítható kompetenciák

### Tudás:

#### Ismeri az építészeti gyakorlat interdiszciplináris kontextusában előforduló táj- és kertépítészeti fogalmakat, tervezésmódszertani eszközöket

#### rálátása van a kert- és tájépítészet mint társszakmák tervezési gyakorlatára, kiemelkedő történeti és kortárs példáira;

#### tudja az építészet és településtervezés gyakorlatában megjelenő különböző típusú zöldfelületi problémák azonosítását és a partneri együttműködés lehetőségeit;

#### tisztában van a kert- és tájépítészet diszciplínáinak jelen kihívásaival, szakmai szervezeteinek munkájával;

#### Ismeri az építészet történet fontosabb korszakait, alkotásait, a kortárs építészet és társművészetek megjelenési formáit, rálátása van a települések fejlődésének történetére.

### Képesség:

#### Képes az építészeti gyakorlatban megjelenő zöldfelületi problémák fogalmi kezelésére

#### hatékonyan alkalmazza a tanult elemzési technikákat;

#### képes az építészeti gyakorlatot érintő szakmaközi párbeszédben a társszakmák képviselőivel történő hatékony együttműködésre

#### alkalmazni tudja a társszakmák tágabb léptékű koncepcióinak vonatkozó elemeit az építészeti alkotómunkában

#### a tanult általános táj- és kerttervezés-elméleti és történeti ismereteket összhangba tudja hozni építészeti ismereteivel;

#### Az átlagosnál mélyebb ismeretekkel és magasabb szintű képességekkel rendelkezik a következő területeken: urbanisztika-településtervezés, környezet- és tájtervezés.

### Attitűd:

#### Együttműködik az ismeretek bővítése során az oktatóval és hallgatótársaival,

#### folyamatos ismeretszerzéssel bővíti tudását;

#### nyitott az új információk befogadására, törekszik szakmai és általános műveltségének folyamatos fejlesztésére; nyitott a szükséges kert- és tájtervezési eszközök, elméletek megismerésére és a táji léptékű építészeti problémákra, továbbá törekszik azok helyes és kreatív megoldására;

#### törekszik az építészetben előforduló problémák megoldásához szükséges kert-, köztér-, zöldfelületi- és tájtervezési ismeretek elsajátítására és alkalmazására;

#### törekszik a pontos és hibamentes feladatmegoldásra;

#### törekszik az esztétikailag igényes, magas minőségű prezentációk készítésére;

#### a munkája során előforduló minden helyzetben törekszik a jogszabályok és etikai normák betartására.

### Önállóság és felelősség:

#### Önállóan végzi az alapvető táji és kerttervezési léptékű feladatok és problémák végiggondolását és azok megoldását; szakmai problémák során önállóan és felelőssége tudatában lép fel;

#### nyitottan fogadja a megalapozott kritikai észrevételeket;

#### a fellépő problémákhoz való hozzáállását az együttműködés és az önálló munka helyes egyensúlya jellemzi;

#### az elkészített munkájáért (dolgozatok, beadandó feladatok), valamint az esetleges csoportmunka során létrehozott alkotásokért felelősséget vállal.

## Oktatási módszertan

Előadások, szeminárium, kommunikáció írásban és szóban, önállóan készített feladatok

## Tanulástámogató anyagok

### Szakirodalom

Charles Waldheim: The Landscape Urbanism Reader. Princeton Architectural Press, 2006

Charles Waldheim: Landscape as Urbanism. Princeton Architectural Press, 2006

Neil Brenner (eds.): Implosions/Explosions: Towards a Study of Planetary Urbanization. Jovis, Berlin, 2013

Roger Diener, Jacques Herzog, Marcel Meili, Pierre de Meuron, Christian Schmid: Switzerland – an Urban Portrait. Edited by: ETH Studio Basel - Contemporary City Institute, Birkhäuser, 2005.

Sören Schöbel: Windenergie und Landschaftsästhetik. Zur landschaftsgerechten Anordnung von Windfarmen. Jovis, Berlin, 2012

Astrid Zimmermann: Constructing Landscape, Birkhäuser, 2011

Astrid Zimmermann: Planning Landscape, Birkhauser, Basel, 2012

Astrid Zimmermann: Elements in Landscape, Birkhauser, 2020

Dányádi Sára: Belvárosi növényvilág. Corvina, Budapest, 2019

### Jegyzetek

Jámbor Imre: A kerttervezés alapelemei, 2007

Jámbor Imre: A települések zöldfelülete, 2007

Jámbor Imre: Kertépítészet-történet, 2007

### Letölthető anyagok

további elektronikus segédanyagok a tárgy honlapján

# Tantárgy tematikája

## Előadások tematikája

* *Pozíciók, víziók, koncepciók: léptékváltások az urbanizált táji átalakulás elméletében és alkalmazásában*
* *A kerttervezéstől a táji léptékű gondolkodás kialakulásáig: szakmatörténeti áttekintés*
* *A történeti települési táj perspektívája és ökológiája: történeti kertkoncepciók – kortárs rehabilitációk*
* *Átalakuló városi környezet: növényalkalmazás a kert- és köztértervezésben - dendrológus által vezetett arborétum séta*
* *Közösségi zöldfelülettervezés participatív eszközökkel*
* *Kert a városban: gyűjteményes kertek, közparkok, közösségi kertek*
* *Város a tájban: a települési zöldinfrastruktúra és az ökológia hálózatai*
* *A kultivált táj átalakulása – nemzetközi modellek: japán kertek, alpesi önellátó gazdálkodás, holland polder-városháló*
* *Rekreáció és táji urbanizáció - az elvágyódás kertjei és a Balaton-táj átváltozása*
* *Ökológia és esztétika: kísérletek és víziók tágasabb horizontok felé*

1. TantárgyKövetelmények

# A Tanulmányi teljesítmény ellenőrzése ÉS értékelése

## Általános szabályok

### Az előadás látogatása ajánlott, a gyakorlaton való részvétel kötelező. A megengedett hiányzások számát a hatályos Tanulmányi- és Vizsgaszabályzat (TVSZ) írja elő. A teljesítményértékelések alapját az előadásokon és a gyakorlatokon elhangzott ismeretek összessége képezi.

### Vitás esetekben a hatályos TVSZ, továbbá a hatályos Etikai Kódex szabályrendszere az irányadó.

## Teljesítményértékelési módszerek

### *Szorgalmi időszakban végzett teljesítményértékelések:*

#### *Összegző tanulmányi teljesítményértékelés* (a továbbiakban zárthelyi dolgozat): a tantárgy és tudás, képesség típusú kompetenciaelemeinek komplex, írásos értékelési módja egy zárthelyi dolgozat formájában, a dolgozat alapvetően a megszerzett elméleti ismeretek felmérésére szolgál. A zárthelyi során elméleti feladatokat kell megoldani a teljesítményértékelés során (segédanyagok felhasználása nélkül), az értékelés alapjául szolgáló tananyagrészt a tárgyfelelős határozza meg.

#### *Részteljesítmény-értékelés* (a továbbiakban elemző feladat): a tantárgy tudás, képesség, attitűd, valamint önállóság és felelősség típusú kompetenciaelemeinek komplex értékelési módja, melynek megjelenési formája egy önállóan készített elemző feladat; annak tartalmát, követelményeit, beadási határidejét, értékelési módját a félév aktuális tematikájának megfelelően specializáltan határozza meg a tárgyfelelős.

## Teljesítményértékelések részaránya a minősítésben

### Az aláírás megszerzésének feltétele a szorgalmi időszakban végzett teljesítményértékelések mindegyikének legalább 50%-os teljesítése.

### A szorgalmi időszakban végzett teljesítményértékelések részaránya a minősítésben:

| szorgalmi időszakban végzett teljesítményértékelések | részarány |
| --- | --- |
| Zárthelyi dolgozatok | 30% |
| Önállóan készített elemző feladat | 70% |
| összesen: | ∑ 100% |

### A féléves érdemjegy a félévközi részérdemjegyek súlyozott átlaga adja.

## Érdemjegy megállapítás

| érdemjegy | ECTS minősítés | Teljesítmény\* |
| --- | --- | --- |
| jeles (5) | Excellent [A] | ≥ 90% |
| jeles (5) | Very Good [B] | 85 – 90% |
| jó (4) | Good [C] | 72,5 – 85% |
| közepes (3) | Satisfactory [D] | 65 – 72,5% |
| elégséges (2) | Pass [E] | 50 – 65% |
| elégtelen (1) | Fail [F] | < 50% |
| *\* Az érdemjegyeknél megadott alsó határérték már az adott érdemjegyhez tartozik.* | | |

## Javítás és pótlás

### Az egyes félévközi teljesítményértékelésekhez egyenkénti minimumkövetelmény tartozik, ezért egyenként pótolhatók.

### A zárthelyi dolgozat a félév végén, a pótlási héten díjmentesen pótolható. A pótlási lehetőségek időpontjai az aktuális félév időbeosztásához és zárthelyi ütemtervéhez igazodnak.

### Az értékelés során el nem fogadott elemzéseket a visszaadást követő alkalomra újra el kell készíteni és be kell adni. Ezeket a feladatokat a határidőn túl beadott elemzésekhez hasonlóan értékeljük.

### A félévben lehetőség van az elemző feladatok újbóli elkészítésére javítási célzattal. Az így készített új elemzés pontszáma a javítani kívánt elemzés pontszámát felülírja. A javításra készített elemzés leadására – a hatályos Tanulmányi- és Vizsgaszabályzatban meghatározott díj megfizetése mellett – a kari munkarend van lehetőség.

## A tantárgy elvégzéséhez szükséges tanulmányi munka

| tevékenység | óra / félév |
| --- | --- |
| részvétel a kontakt tanórákon | 12×3=36 |
| felkészülés a teljesítményértékelésekre | 20 |
| önállóan készített elemző feladat elkészítése | 34 |
| összesen: | ∑ 90 |

## Jóváhagyás és érvényesség

Jóváhagyta az Építészmérnöki Kar Tanácsa, érvényesség kezdete 2022. március 30.